Document ID: 31996D0296

31996D0296
L 113/25
SLUŽBENI LIST EUROPSKE UNIJE
18.04.1996.
ODLUKA KOMISIJE
od 18. travnja 1996.
o izmjeni Odluke 92/486/EEZ u pogledu oblika suradnje između centra domaćina Animo i država članica
(Tekst značajan za EGP)
(96/296/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (1), kako je zadnje izmijenjena Direktivom 92/118/EEZ (2), a posebno njezin članak 20., stavak 3.,
budući da, radi omogućavanja detaljne studije raznih mogućnosti strukturalnog razvoja sustava Animo, sadašnji sustav treba produljiti za godinu dana s mogućnošću daljnjeg produljenja od godinu dana; budući da s tim ciljem Odluku Komisije 92/486/EEZ od 25. rujna 1992. o utvrđivanju načina suradnje između centra domaćina Animo i država članica (3), kako je posljednji put izmijenjena Aktom o pristupanju Austrije, Finske i Švedske; treba izmijeniti;
budući da se kod troškova koji se primjenjuju od 1. travnja 1996. mora uzimati u obzir broj povezanih jedinica;
budući da bi kao temelj trebalo koristiti broj jedinica povezanih na mrežu od 1. travnja 1996.; budući da se s tim u vezi potrebno pozvati na Odluku Komisije 96/295/EZ (4) kojom se identificira i utvrđuje popis jedinica Animo;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Sljedeći se članak umeće u Odluku 92/486/EEZ:
„Članak 2.a
1. Tijela za koordinaciju predviđena člankom 1. osiguravaju da se ugovori iz tog članka:
-
produlje za jednu godinu;
-
mogu produljiti na razdoblje od još jedne godine.
2. U pogledu stavka 1. primjenjuju se sljedeće promjene:
ECU 386 po jedinici (središnja jedinica, lokalna jedinica, granična inspekcijska postaja) navedenoj u Odluci 96/295/EZ (5)
Članak 2.
Ova Odluka stupa na snagu 1. travnja 1996.
Članak 3.
Ova je Odluka upućena državama članicama.
Sastavljeno u Bruxellesu 18. travnja 1996.

Labels: 12
3
6